
	讛讗 诇''诇. 诇诪讬讛讚专 讜诇诪讬转谞讬: 讛砖转讗 讬''诇 讞诪讬专转讗 讗诪专 专讘. 讛讬讻讗 讚讛讜讜 讘' 讻转讬 注讚讬诐 讜讗讞转 讗讜诪专转 讗讞转 砖转讬诐 讜砖谞讬讛 讗讜诪专转 讙' 讚' 讛' 砖诪注讬谞谉 诇讬讛 诇专讘 谞讞诇拽讛 注讚讜转谉 讘拽讬诇转讗 讚诇讗 讛讜讜 讗诇讗 讞讚 讜讞讚 诇讗 讗诪专 讚谞讞诇拽讛 注讚讜转谉 驻砖讬讟讗 讚讜讚讗讬 讗诪专 讜讛讬讻讗 砖诪注讬谞谉 诇讬讛 诇专讘 讚讗诪专 讛讻讬 讘诪住' 住谞讛讚专讬谉 讬专讜砖诇诪讬转 (驻''讛) 讚拽转谞讬 讛转诐 诇讛讱 诪转谞讬' 讚讛讻讗 讜讻转讬讘讗 转诪谉 讛讻讬 转谞讬谞谉 转诪谉 诪讬 砖讛讬讜 砖转讬 讻转讬 注讚讬诐 诪注讬讚讬诐 讗讜转讜 讗诇讜 诪注讬讚讬诐 砖谞讝专 砖转讬诐 讜讗诇讜 诪注讬讚讬诐 砖谞讝专 讞诪砖 讘''砖 讗讜诪专讬诐 谞讞诇拽讛 注讚讜转谉 讜讗讬谉 讻讗谉 谞讝讬专讜转 讻诇诇 讜讘''讛 讗讜诪专讬诐 讬砖 讘讻诇诇 讞诪砖 讘' 砖讬讛讗 谞讝讬专 砖转讬诐 讜讗诪专 专讘 讘讻诇诇 谞讞诇拽讜 讗讘诇 讘驻专讟 讚讘专讬 讛讻诇 谞讞诇拽讛 讛注讚讜转 讜专' 讬讜讞谞谉 讗讜诪专 讘驻专讟 . 谞讞诇拽讜 讗讘诇 讘讻诇诇 讬砖 讘讻诇诇 讞诪砖 砖转讬诐 讬讛讗 谞讝讬专 砖转讬诐 驻专讟 讻讙讜谉 砖讛讗讞转 讗讜诪专转 讗讞转 砖转讬诐 讜讛砖谞讬讛 讗讜诪专转 讙' 讚' 讛' 讻诇诇 砖讛讗讞转 讗讜诪专转 砖转讬诐 讜讛砖谞讬讛 讗讜诪专转 讛': 讗诪专讬 讘诪注专讘讗 讗讬谉 讛讻讞砖讛 讘诪讜谞讛. 砖讗诐 讗讞讚 讗讜诪专 讗讞转 砖转讬诐 讜讗讞讚 讗讜诪专 砖诇砖 讗专讘注 讞诪砖 讗讬谉 讝讜 讛讻讞砖讛 讜讬砖 讘讻诇诇 讞诪砖 砖转讬诐 讜讬讛讗 谞讝讬专 砖转讬诐:

	诪讬 砖讗诪专 讛专讬谞讬 谞讝讬专 讜砖诪注 讞讘讬专讜 讜讗诪专 讜讗谞讬 讻讜'. 讜讻谉 讞讘讬专讜 讗诪专 讜讗谞讬: 讛讜转专 专讗砖讜谉 砖谞砖讗诇 注诇 谞讝讬专讜转讜 讛讜转专讜 讻讜诇谉. 砖讻讜诇谉 转诇讜 谞讝讬专讜转谉 讘专讗砖讜谉: 讙诪' 讬转讬讘 专''诇 拽诪讬讛 讚专' 讬讛讜讚讛 谞砖讬讗讛 讜讬转讬讘 讜拽讗诪专. 讻讬 转谞谉 讘诪转谞讬' 讜讻讜诇谉 谞讝讬专讬诐 讻讙讜谉 砖讛转驻讬住讜 讻讜诇谉 讘转讜讱 讻讚讬 讚讘讜专 砖诇 专讗砖讜谉 讚讘讻讚讬 砖讗讬诇转 转诇诪讬讚 诇专讘 讚讗讬转 讘讬讛 砖诇砖 转讬讘讜转 砖诇讜诐 注诇讬讱 专讘讬 讛转驻讬住讜 讻讜诇谉 讜诪转谞讬转讬谉 讚拽转谞讬 讜讗谞讬 讜讗谞讬 讚诇讗 转谞讬 讗诇讗 转专讬谉 讚讜拽讗 拽转谞讬 讚讻讬 砖拽诇转 诇讞讚讗 转讬讘讛 诪拽诪讗 讚讗诪专 讛专讬谞讬 谞讝讬专 讜诪爪专驻转 诇讬讛 诇讛谞讱 讚讗诪专讬 讜讗谞讬 讜讗谞讬 砖讻讜诇谉 砖诇砖讛 谞讚专讜 讘转讜讱 讻讚讬 砖讗讬诇转 砖诇讜诐 转诇诪讬讚 诇专讘 讚讛讜讜讬讬谉 谞诪讬 砖诇砖讛 转讬讘讜转: 转讜讘 诇讗 砖讘拽转 专讜讜讞讗 诇转诇诪讬讚讗. 讚诇讬诪讗 诇讬讛 讗诇讗 讛谞讱 转诇转 诪讬诇讬 讜诇讗讜 诪砖讜诐 讚讗讬转 诇讬讛 诇专讘讬 讬讛讜讚讛 谞砖讬讗讛 讚诇讬诪讗 诇讬讛 讟驻讬 讗诇讗 诪讬诇转讗 讘注诇诪讗 拽诪''诇 讜诪住讬讬注 诇讬讛 诇专讬砖 诇拽讬砖:

	讗诇讗 讗讞讚 讗讜诪专 讗讞转 讜砖转讬诐 讜讗讞讚 讗讜诪专 砖诇砖 讜讗专讘注 讜讞诪砖 讜讗讬谞诐 诪讻讞讬砖讬诐 讘驻讬专讜砖 讝讛 讗转 讝讛 讜拽诪''诇 专讘 讚讻讬讜谉 讚讻诇 讞讚 讜讞讚 谞讞转 诇诪谞讬讬谞讗 砖讝讛 讗讬谞讜 讗讜诪专 砖转讬诐 讘讘转 讗讞转 讗诇讗 讗讜诪专 讗讞转 讜砖转讬诐 讜讝讛 讙' 讜讗专讘注 讜讛' 讜诇讗 讗讞转 讜砖转讬诐 讻讗讬诇讜 讗诪专 诇讗 讗讞转 讜砖转讬诐 谞讚专 讗诇讗 砖诇 砖诇砖 讜讗专讘注 讜讛' 讜讝讛 砖讗诪专 讗讞转 讜砖转讬诐 讻讗讬诇讜 讗讜诪专 讜诇讗 谞讚专 砖诇砖 讜讗专讘注 讜讞诪砖: 讛''讙 转讜 诇''诇 讛砖转讗 讬''诇 讞诪讬专转讗 讗诪专 拽讬诇转讗 诇讗 讻''砖 讜诇讗 讙专住讬谞谉 讗诪专 专讘 讜讛''驻 讚驻专讬讱 [讗诪讗讬] 拽讗诪专 讚讛讜讬 讛讻讞砖讛 诪砖讜诐 讚讗诪专讬谞谉 讻讬讜谉 讚讝讛 [讗诪专] 砖诇砖 讗专讘注 讞诪砖 讜诇讗 讗诪专 讙诐 讗讞转 讜砖转讬诐 讛讜讬 讻讗讬诇讜 讗讜诪专 讘驻讬专讜砖 讜诇讗 讗讞转 讜砖转讬诐 谞讝专 讗诪讗讬 谞讬诪讗 讚诇讗 讛讜讬 讛讻讞砖讛 讜诪讛 砖诇讗 讛讝讻讬专 讗讞转 讜砖转讬诐 讚诪讛 诇讜 诇讛讝讻讬专 讞诪讬专转讗 讚讛讬讬谞讜 砖诇砖 讜讗专讘注 讜讞诪砖 讗诪专 拽讬诇转讗 诇讗 讗诪专 讛讗 诪爪讬谞讜 诇诪讬诪专 讚讗讞转 讜砖转讬诐 讘讻诇诇 讚讘专讬讜 讜诪讜住讬祝 讛讜讗 注诇 讛讗讞讚 讗诇讗 讜讚讗讬 诇讗 讛讜讬 讛讻讞砖讛: 讗诪专讬 讘诪注专讘讗 讗讬谉 讛讻讞砖讛 讘诪讜谞讛. 讚讜讚讗讬 讻讬 讗诪专 讗讬讚讱 砖诇砖 讜讗专讘注 讜讞诪砖 诇讗 诪讬注讟 砖诇讗 讗诪专 讛谞讜讚专 讗讞转 讜砖转讬诐 讜讘讬专讜砖诇诪讬 讚住谞讛讚专讬谉 诪砖诪注 讚诪讜谞讛 讛讜讬 讛讻讞砖讛 讗驻讬诇讜 讟驻讬 讻讗讬诇讜 讗诪专 [诇讗] 讗讞转 讜砖转讬诐 [讗诇讗] 砖诇砖 讜讗专讘注 讚拽讗诪专 讛转诐 讗诪专 专讘 诪讞诇讜拽转 讘讻诇诇 讗讘诇 讘驻专讟 诇讻''注 谞讞诇拽讛 注讚讜转谉 讜讗讬谉 讻讗谉 谞讝讬专讜转 讜专讘讬 讬讜讞谞谉 讗讜诪专 讘驻专讟 谞讞诇拽讜 讗讘诇 讘讻诇诇 诇讻''注 讬砖 讘讻诇诇 讞诪砖 砖转讬诐:

	诪讬 砖讗诪专 讛专讬谞讬 谞讝讬专 讜砖诪注 讞讘讬专讜 讜讗诪专 讜讗谞讬 讜讗谞讬. 讻诇讜诪专 砖谞讬诐 砖诪注讜 诇专讗砖讜谉 砖拽讘诇 谞讝讬专讜转 讜讛讗讞讚 讗讜诪专 讜讗谞讬 讜讻谉 讛砖谞讬 讗讜诪专 讜讗谞讬 讻讜诇诐 谞讝讬专讬诐 讛讜转专 讛专讗砖讜谉 讗诐 讛专讗砖讜谉 讘讗 诇讞讻诐 讜讛转讬专 诇讜 谞讚专讜 讙诐 讛讗讞专讜谞讬诐 讛讜转专讜 诇驻讬 砖讗诪专讜 讜讗谞讬 讻诪讜讛讜 讜转诇讜 谞讚专讬讛诐 讘谞讚专讜 讛讜转专 讛讗讞专讜谉 注''讬 讞讻诐 讛讜讗 诪讜转专 讜讻讜诇谉 讗住讜专讬诐 讗诐 诇讗 讬转讬专讜 讙诐 讛诐 谞讚专讬讛诐 注''讬 讞讻诐 讗讘诇 讘诇讗 讛转专讛 诇讗 砖诇讗 转诇讜 谞讚专讬讛诐 讘谞讚专 讛讗讞专讜谉: 驻讬 讻驻讬讜 砖注专讬 讻砖注专讜 讛''讝 谞讝讬专. 讘讙诪专讗 诪驻专砖: 讛专讬谞讬 谞讝讬专 讜砖诪注讛 讗砖转讜 讜讗诪专讛 讜讗谞讬 诪讬驻专 讗转 砖诇讛 讜砖诇讜 拽讬讬诐. 讚诇讗 转诇讛 讻诇诇 谞讚专讜 讘谞讚专讛 讗诇讗 讗讚专讘讛 讛讬讗 讗诪专讛 讜讗谞讬 谞讝讬专讛 讻诪讜讱 讗讞专 砖讛讜讗 讻讘专 谞讚专 讘谞讝讬专: 讛专讬谞讬 谞讝讬专讛 讜砖诪注 讘注诇讛 讜讗诪专 讜讗谞讬 讗讬谞讜 讬讻讜诇 诇讛驻专. 讘讙诪专讗 讘注讬 诇讗讻讜讞讬 诪讬谞讛 讚讘注诇 诪讬注拽专 拽讗 注拽专 谞讚专 讗砖转讜 诪注讬拽专讜 讜诇讻讱 讗讬谞讜 讬讻讜诇 诇讛驻专 砖讗诐 诪讬驻专 诇讛 讗''讻 讬转讘讟诇 讙诐 讗转 砖诇讜 砖谞讚专讜 转诇讜讬 讘谞讚专讛 讜讻讚转谞谉 诇注讬诇 讛讜转专 讛专讗砖讜谉 讛讜转专讜 讻讜诇谉 砖讘讗讜 诪讞诪转讬讛 讚专讗砖讜谉 讜讗讬谞讜 专砖讗讬 诇讙专讜诐 讚讘专 诇讛讬讜转 谞讚专讜 诪讘讜讟诇 讻讚讻转讬讘 诇讗 讬讞诇 讚讘专讜. 讜讚专砖讬谞谉 讛讜讗 讗讬谞讜 诪讬讞诇 讗讘诇 讗讞专讬诐 诪讜讞诇讬谉 诇讜 讜讚讞讬 讘讙诪专讗 讚诇注讜诇诐 诪讬讙讝 讙讬讬讝 诪讛驻专讛 讜讗讬诇讱 诪讛砖转讗 讗讘诇 讻讬 谞诪讬 诪讬驻专 讗转 砖诇讛 讜砖诇讜 拽讬讬诐 诪''诪 讞诇 谞讚专讛 注讚 注转讛 讜谞讝讬专讜转讬讛 讗讬谞讜 讬讻讜诇 诇讛驻专 讚讻讬讜谉 讚讗诪专 讜讗谞讬 拽讬讬诐 诇讛 谞讚专讛: 讛专讬谞讬 谞讝讬专 讜讗转. 讻诇讜诪专 讜讻讬 讙诐 讗转 专讜爪讛 诇讬讚讜专 讘谞讝讬专 讜讗诪专讛 讗诪谉 驻讬' 拽讘诇讛 注诇讬讛 谞讝讬专讜转 诪讬驻专 讗转 砖诇讛 讜砖诇讜 拽讬讬诐 讚诇讗 转诇讛 谞讚专讜 讘谞讚专讛 讗讘诇 讗诐 诇讗 讗诪专讛 讗诪谉 讛讬讗 诪讜转专转 砖讗讬谞讜 讬讻讜诇 诇讛讚讬专讛 讘注''讻 讜讚讗讬 诪讛 讚讗诪专 诇讛 讜讗转 诇讗 讛讜讬 拽讬讜诐 砖讗讬谉 讛谞讚专 讞诇 注诇讬讛 讗诇讗 讻砖讗诪专讛 讗诪谉 讜注讚讬讬谉 讗讬谞讜 讬讜讚注 讗诐 转拽讘诇谞讜 讗诐 诇讗讜 讜诇讻讱 诇讗 讛讜讬 拽讬讜诐: 讛专讬谞讬 谞讝讬专讛 讜讗转讛. 讛讻讬 讙专住 专''转 讜砖诪注 讘注诇讛 讜讗诪专 讗诪谉 讗讬谞讜 讬讻讜诇 诇讛驻专 讗讬 诪讬注拽专 [拽讗 注拽专] 谞讬讞讗 诪砖讜诐 讚讗''讻 讬转讘讟诇 谞讝讬专讜转讜 讜讗讬 诪讬讙讝 讙讬讬讝 诪砖讜诐 讚讛讜讬 拽讬讜诐 讻讬 讗诪专 讗诪谉 讻诪讜 讜讗谞讬 讻讚诇注讬诇: (砖讬讬讱 诇拽诪谉 讚祝 讻讙 注''讗) 讛专讬 讝讜 住讜驻讙转 讗转 讛讗专讘注讬诐. 讘讙诪' (讚祝 讻讗:) 诪住讬拽 砖诇讗 讛讬驻专 诇讛 讘注诇讛 讜驻砖讬讟讗 讛讜讗 讜诪砖讜诐 讚拽讗 讘注讬 诇诪讬转谞讬 住讬驻讗 讜讗讬谞讛 住讜驻讙转 讜讻讜' 讚讛讜讬 讞讬讚讜砖讗 讗注''讙 讚谞转讻讜讜谞讛 诇讗讬住讜专讗 讻讬讜谉 讚注诇讛 讘讬讚讛 讛讬转专 讗讬谞讛 住讜驻讙转 转谞讗 谞诪讬 专讬砖讗 讜住讜驻讙转: 专讘讬 讬讛讜讚讛 讗讜诪专 讗诐 讗讬谞讛 住讜驻讙转 讗转 讛讗专讘注讬诐 转住驻讜讙 诪讻转 诪专讚讜转. 诪讚专讘谞谉 砖谞转讻讜讜谞讛 诇讗讬住讜专讗 讘诪讝讬讚 讜讘驻' 讘转专讗 讚诪讻讜转 (讚祝 讻讘.) 诪讻讜转 讗专讘注讬诐 诪谉 讛转讜专讛 讗讘诇 诪讻转 诪专讚讜转 讘诇讬 诪谞讬谉 讗诇讗 诪讻讬谉 注讚 砖转爪讗 谞驻砖讜 讗讜 注讚 砖诪拽讘诇 注诇讬讜. 讜诪住驻拽讗 诇专讘讬 讚讛讻讗 讚诇讜拽讛 注诇 砖注讘专讛 讚砖诪讗 讚讜拽讗 诪' 讜转讜 诇讗 讚讚讜拽讗 讻砖讗讬谉 专讜爪讛 诇拽讬讬诐 讗讜转讛 讛诪爪讜讛 诪讻讬谉 讗讜转讜 讘诇讬 诪住驻专 讗讘诇 讛讻讗 砖讻讘专 注讘专讛 诇诪讛 转诇拽讛 讬讜转专 诪讚讗讜专讬讬转讗 讗诐 诇讗 讛驻专: 讛讙''讛 讙诪' 讬转讬讘 专''砖 讘谉 诇拽讬砖 拽诪讬讛 讚专' 讬讛讜讚讛 谞砖讬讗讛 讜讬转讬讘 讜拽讗诪专 讜讛讜讗 砖讛转驻讬住讜 讻讜诇诐 讘转讜讱 讻讚讬 讚讬讘讜专. 讻讚诪驻专砖 讜讛讜诇讱 讻讚讬 砖讗讬诇转 砖诇讜诐 转诇诪讬讚 诇专讘 讚讛讬讬谞讜 砖诇讜诐 注诇讬讱 专讘讬 讙' 转讬讘讜转 讛''谞 讬讻讜诇讬谉 砖诇砖讛 讗谞砖讬诐 诇讛转驻讬住 注爪诪谉 讘专讗砖讜谉 砖谞讚专 讘谞讝讬专 砖讻诇 讗讞讚 讗诪专 讜讗谞讬 讛诐 砖诇砖 转讬讘讜转 讚讗驻讬诇讜 讛讗讞专讜谉 转讜讱 讻讚讬 讚讬讘讜专 诪谉 讛专讗砖讜谉 讗讘诇 讛专讘讬注讬 讗讬谞讜 讬讻讜诇 诇讛转驻讬住 注爪诪讜 讘专讗砖讜谉 讗驻讬诇讜 讗诪专 讜讗谞讬 砖讻讘专 砖讛讜 讻讚讬 讚讬讘讜专 诪谉 讛专讗砖讜谉 讜诇讻讱 诇讗 讞讬讬诇 谞讝讬专讜转 讗专讘讬注讬: 讗诪专 诇讬讛 转讜 诇讗 砖讘拽转 专讜讜讞讗 诇转诇诪讬讚讗. 讻诇讜诪专 转诇诪讬讚 砖砖诪注 诇讗讞讚 砖谞讚专 讘谞讝讬专 讜讘拽砖 诇讜诪专 讜讗谞讬 讜讘转讜讱 讻讱 注讜讘专 专讘讜 诇驻谞讬讜 讜讛讜讗 讞讬讬讘 诇讛拽讚讬诐 诇讜 砖诇讜诐 讜诇讜诪专 砖诇讜诐 注诇讬讱 专讘讬 [讜讛诐 砖诇砖 转讬讘讜转] 砖讜讘 诇讗 讬讜注讬诇 诇讛转驻讬住 讘谞讝讬专 讗诐 讬讗诪专 讜讗谞讬 砖讻讘专 砖讛讛 讻讚讬 讚讬讘讜专 讜讗讬谉 讝讜 住讘专讗 讗诇讗 讜讚讗讬 讙诐 讛专讘讬注讬 谞转驻住 讛讜讗讬诇 讜诇讗 砖讛讛 讻诇诇 诇讗讞专 讻讚讬 讚讘讜专 讗诇讗 诇讗诇转专 讗讞专 讻讚讬 讚讘讜专 讗诪专 讜讗谞讬 讗讘诇 讛讞诪讬砖讬 讜讚讗讬 讗讬谞讜 谞转驻住 砖砖讛讛 拽爪转 讗讞专 讻讚讬 讚讬讘讜专:




驻讬专讜砖 讛专讗"砖

讛"讙 讛讗 诇诪讛 诇讬 讛砖转讗 讞诪讬专转讗 讗诪专 拽讬诇转讗 诇讗 讻"砖. 讜诇讗 讙专' 讞诪讬专转讗 讗诪专 专讘 讜讛"驻 讗诪讗讬 讛讜讬讗 讛讻讞砖讛. 讛讱 讚拽讗诪专 讙' 讜专' 诇讗 诪讻讞讬砖 讻诇诇 讛讗 讚拽讗诪专 讗' 讜讘' 讚诪讬诪专 讗诪专讬' 讛讗 诇诪讛 诇讬 诇讛讝讻讬专 讗' 讜讘' 诪讛 砖讗诪专 讞讘讬专讜 讘讝讛 讗谞讬 诪讜讚讛 诇讜 讞诪讬专转讗 砖讗谞讬 诪讜住讬祝 讜诪讞诪讬专 注诇讬讜 讝讛 讗讜诪专 拽讬诇讗 砖讗诪专 讞讘讬专讜 诇讗 讻"砖 砖讛诐 讗讜诪专讬诐 讘讻诇诇 讚讘专讬 讜诪讛 诇讬 诇讛讝讻讬专诐 讚讘讻诇诇 讚讘专讬 讬砖谞讜 讚讘专讬讜:



讘诪注专讘讗 讗诪专讬谞谉 讗讬谉 讛讻讞砖讛 讘诪讜谞讛 讻讗转拽驻转' 讚专诪讬 讘专 讞诪讗:



住诇讬拽 驻讬专拽讗



驻"讚 诪讬 砖讗诪专 讛专讬谞讬 谞讝讬专 讜砖诪注 讞讘讬专讜 讜讗诪专 讜讗谞讬 讜砖诪注 讞讘讬专讜 讜讗诪专 讜讗谞讬 讻讜诇诐 谞讝讬专讬诐 讛讜转专 讛讗' 注"讬 讞讻诐 讻讜诇诐 诪讜转专讬诐 砖讻讜诇谉 转诇讜讬讬谉 讘讜:



讜讛讜讗 砖转驻住讜 讘转讜讱 讻讚讬 讚讬讘讜专 讚讛讬讬谞讜 砖诇讜诐 注诇讬讱 专讘讬 讻讚诪驻' 讻讚讬 砖讗诇转 转诇诪讬讚 砖讛诐 讙' 转讬讘讜转. 讛讬诇讻讱 讙' 诪转驻住讛 讘专讗砖讜谉 讗讘诇 讚' 诇讗 砖讻讘专 讛驻住讬拽讜 讘讙' 讜讗谞讬 讜讛讜讬 讬讜转专 诪讻讚讬 讚讬讘讜专:



讗"诇 转讜 诇讗 砖讘拽转 专讜讜讞讗 诇转诇诪讜讚讗 砖讗诐 驻讙注 讘讜 专讘讜 讜谞转谉 诇讜 砖诇讜诐 诇讗 讬讜讻诇 诇讛转驻讬住 讘讗讜转讜 砖谞讚专 诇驻谞讬讜. 讛诇讻讱 讙专' 讚讙诐 讛讚' 讬讻讜诇 诇讛转驻讬住 讚讛诪讞讜讘专 诇转讜讱 讻讚讬 讚讬讘讜专 讘转讜讱 讻讚讬 讚讬讘讜专 讚诪讬:





转讜住驻讜转 专讬"讚

讘诪注专讘讗 讗诪专讬 讗讬谉 讛讻讞砖讛 讘诪讜谞讛 驻讬壮 讗注状驻 砖讗诪专 讛讗讞讚 注讚 讛砖转讬诐 谞讝专 讜诇讗 讬讜转专 讗讬谉 讝讜 讛讻讞砖讛 讻讬讜谉 砖讘讚专讱 诪谞讬谉 讛讬壮 谞讜讚专 砖讬砖 诇讜诪专 诪驻谞讬 砖讝讛 诇讗 砖诪注 讗诇讗 注讚 讛砖转讬诐 诪驻谞讬 讝讛 讗诪专 讜诇讗 讬讜转专 讜诇注讜诇诐 讝讛 砖讗讜诪专 砖注讚 讛讞诪砖 谞讚专 讗讬谞讜 诪讜讻讞砖 讘讚讘专 讝讛 砖讗讬谉 讗讜诪专讬诐 诇诪讬 砖诇讗 砖诪注 讬讘讗 讜讬注讬讚 讗诇讗 诇诪讬 砖砖诪注 讻讱 讘注讬谞讬 驻转专讜谉 砖讬讟讛 讝讜:





讬转讬讘 专讬砖 诇拽讬砖 拽诪讬讛 讚专壮 讬讛讜讚讗 谞砖讬讗讛 讜讬转讬讘 讜拽讗诪专 讜讛讬讗 砖讛转驻讬住讛 讻讜诇谉 讘转讻状讚 讜讻诪讛 讻讚讬 讚讬讘讜专 讻讚讬 砖讗讬诇转 转诇诪讬讚 诇专讘 驻讬壮 讛讗讬 转讻状讚 讚拽讗诪专 专讬砖 诇拽讬砖 讛讻讬 诪砖诪注 讘转讜讱 讻讚讬 讚讬讘讜专讜 砖诇 专讗砖讜谉 诪讚诇讗 拽讗诪专 讜讛讜讗 砖讛转驻讬住讜 讘转讻状讚 砖诇 讞讘讬专讜 讜讚讬讬拽 讛讗讬 住讘专讗 专讬砖 诇拽讬砖 诪诪转谞讬壮 讚拽住讘专 讚讜拽讗 拽讗诪专 讜讗谞讬 讜讗谞讬 转专讬 讜转讜 诇讗 讗状讻 讘注讬壮 讘转讻状讚 砖诇 专讗砖讜谉 讜讙诐 住状诇 诇专讬砖 诇拽讬砖 谞诪讬 讚转讻状讚 诇讗 讛讜讬 讗诇讗 转专讬 诪讬诇讬 讜转讜 诇讗 讜讛讗讬 讚拽讗诪专 讻讚讬 砖讗讬诇转 转诇诪讬讚 诇专讘 诪砖讜诐 讚转谞讬讗 讘讘专讬讬转讗 讛讻讬 讜讻讬讜谉 讚诪转谞讬壮 诇讗 转谞讗 讗诇讗 转专讬 讜讗谞讬 住状诇 诇专讬砖 诇拽讬砖 讚诇讬讻讗 砖讬谞讜讬 讘讬谉 砖讗讬诇转 转诇诪讬讚 诇专讘 诇砖讗讬诇转 专讘 诇转诇诪讬讚 讜转专讜讜讬讬讛讜 转专讬 诪讬诇讬 谞讬谞讛讜:





讜讗状诇 专壮 讬讛讜讚讗 转讜讘 诇讗 砖讘拽转 专讜讜讞讗 诇转诇诪讬讚讗 驻讬壮 诇驻讬 讚讘专讬讱 砖讗转讛 住讘讜专 讚诪转谞讬壮 讚讜拽讗 拽讗转讬 转专讬 讜讗谞讬 讗状讻 讗讬谉 专讬讜讞 诇转诇诪讬讚 讘砖讗讬诇转 砖诇讜诐 诇专讘讜 诇讻讱 砖讜讗诇 讛转诇诪讬讚 讘砖诇讜诐 专讘讜 讻诪讜 砖讛专讘 砖讜讗诇 讘砖诇讜诐 转诇诪讬讚讜 讜讝讛 诇讗 讬转讻谉 砖讛专讘 讗讜诪专 诇讜 砖诇讜诐 注诇讬讱 讜讛转诇诪讬讚 讗讜诪专 诇专讘讜 砖诇讜诐 注诇讬讱 专壮 讜砖讗诇转 转诇诪讬讚 诇专讘 讚转谞讬讗 讘讘专讬讬转讗 转诇转 诪讬诇讬 讛讜讜 讜讗讬 转谞讗 讛讜状诇 诇诪讬转谞讬 转诇转讗 讜讗谞讬 讗诇讗 诪讚诇讗 转谞讬 转诇转讗 砖状诪 诇讗讜 讘讻讚讬 讚讬讘讜专讜 砖诇 专讗砖讜谉 住状诇 讗诇讗 讻诇 讗讞讚 讘讻讚讬 讚讬讘讜专讜 砖诇 讞讘讬专讜 讜讗驻讬诇讜 讛谉 讗诇祝 讬讻讜诇讬谉 诇讛转驻讬住 讝讛 诇讝讛:





砖讬讟讛 诪拽讜讘爪转

讛讜转专 讛专讗砖讜谉 讛讜转专讜 讻讜诇谉. 驻讬专讜砖 讗诐 讘讗 讛专讗砖讜谉 诇讞讻诐 讜讛转讬专 诇讜 谞讚专讜 讙诐 讛讗讞专讬诐 讛讜转专讜 诇驻讬 砖讗诪专讜 讜讗谞讬 讻诪讜讛讜 讜转诇讜 谞讚专讬讛谉 讘谞讚专讜. 讜讬砖 诪驻专砖讬诐 诪砖讜诐 讚讞讻诐 注讜拽专 讗转 讛谞讚专 诪注讬拽专讜 讜讻讬讜谉 讚讛转讬专 讛讞讻诐 诇专讗砖讜谉 谞诪爪讗 讚讛谞讚专 注拽讜专 诪注讬拽专讜 讜讗讬谉 诇讗讞专讜谞讬诐 讘诪讛 讬转驻砖讜:  


讙诪'. 讬转讬讘 专讬砖 诇拽讬砖 讜讛讜讗 砖讛转驻讬住. 诪诇转讗 讘讗驻讬 谞驻砖讛 讛讬讗 讜诇讗 讗诪转谞讬转讬谉 拽讗讬. 讛专' 注讝专讬讗诇: 


讜讛讜讗 砖讛转驻讬住讜 讻讜诇谉 转讜讱 讻讚讬 讚讬讘讜专. 驻讬专砖 专讘讬谞讜 转诐 砖讬注讜专 转讜讱 讻讚讬 砖讗诇转 转诇诪讬讚 诇专讘 砖诇讜诐 注诇讬讱 专讘讬 讻讚诪讜讻讞 驻专拽 诪专讜讘讛. 讜诪讻诇 诪拽讜诐 讛诪讞讜讘专 诇转讜讱 讻讚讬 讚讬讘讜专 诪讜注讬诇 讻讙讜谉 砖讗诪专讜 砖诇讜砖讛 讜讗谞讬 讜讗谞讬 讜讗谞讬 砖讛谉 砖诇讜砖 转讬讘讜转 讻谞讙讚 砖诇讜诐 注诇讬讱 专讘讬 讗祝 讛专讘讬注讬 砖讗诪专 讜讗谞讬 讛讜讗讬诇 讜诪讞讜讘专 诇转讜讱 讻讚讬 讚讬讘讜专 诪讜注讬诇 砖讻谉 讛讜讗 讚专讱 讘谞讬 讗讚诐 讻砖讛讜讗 注讜住拽 讘砖讜诐 拽谞讬谉 讗讜 讘砖讜诐 诪注砖讛 讜讘讗 专讘讜 讜谞转谉 诇讜 砖诇讜诐 注诇讬讱 专讘讬 讞讜讝专 诇注谞讬谉 专讗砖讜谉 砖讛讬讛 注住讜拽 诪转讞诇讛 讜诇讗 讛讜讬 讛驻住拽讛. 讗讘诇 讛讞诪讬砖讬 诇讗 讛讜讬 谞讝讬专 讚讗讬讻讗 讗专讘注讛 讜讗谞讬 讘谞转讬诐. 


讗诪专 诇讬讛 专' 讬讛讜讚讛 谞砖讬讗讛 转讜讘 诇讗 砖讘拽转 专讜讞讗 诇转诇诪讬讚讗. 诇砖讛讜转 诇转驻讜住 谞讝讬专讜转讜 砖诪讬讚 砖讗诪专 砖诇讜诐 注诇讬讱 专讘讬 讬爪讟专讱 诇讜诪专 讜讗谞讬 讜讗诐 诇讗 讗诪专 诪讬讚 讜讗谞讬 诇讗 讬转驻讜住 谞讝讬专讜转 讘讗诪讬专转 讜讗谞讬 讘转诪讬讛. 讗诇讗 住讘讬专讗 诇讬讛 讚讗驻讬诇讜 砖讛讛 讝诪谉 讙讚讜诇 讬讻讜诇 讛讜讗 诇讛转驻讬住 谞讝讬专讜转 讘专讗砖讜谉 讚讘爪讬专 诪讬讚讜转 谞讝讬专讜转 诇讗 讛讜讬 讚讻讬 谞讝讬专 注讜讘专 注诇讬讜 讜讗诪专 讗讛讗 讛专讬 讝讛 谞讝讬专. 


转谞讬讗 谞诪讬 讛讻讬 讻专' 砖诪注讜谉 讘谉 诇拽讬砖 讜砖讛讛 讻讚讬 讚讬讘讜专 讜讗谞讬. 驻讬专讜砖 砖砖讛讛 诪注讟 讬讜转专 诪讻讚讬 讚讬讘讜专 讜讗诪专 讜讗谞讬 讛讜讗 讗住讜专 讜讞讘讬专讜 诪讜转专. 驻讬专讜砖 讛专讗砖讜谉 砖讗诪专 讛专讬谞讬 谞讝讬专 讗住讜专 讜讞讘讬专讜 砖讗诪专 讜讗谞讬 诪讜转专 讚诇讗讜 讗拽诪讗 拽讗讬. 诇讬诪讗 诪住讬讬注 诪诪转谞讬转讬谉 诪讬 砖讗诪专 讛专讬谞讬 谞讝讬专 讗住讜专 讜讞讘讬专讜 砖讗诪专 讜讗谞讬 讜讗谞讬 讜转讜 诇讗. 讜诇专' 讬讛讜讚讛 谞砖讬讗讛 讛讜讛 诇讬讛 诇诪讬诪专 讜讗谞讬 讜讗谞讬 讞诪砖讛 驻注诪讬诐 讛讜讗讬诇 讜诇讗讞专 讻讚讬 讚讬讘讜专 诪讜注讬诇. 讘砖诇诪讗 诇专' 砖诪注讜谉 讘谉 诇拽讬砖 讗讬谉 诇转诪讜讛 诇讬转谞讬 讗专讘注 驻注诪讬诐 讜讗谞讬 讘转讜讱 讻讚讬 讚讬讘讜专 讚讗讬谞讜 讞讜砖砖 讚诪讬诇转讗 讚驻砖讬讟讗 讛讬讗 讚转讜讱 讻讚讬 讚讬讘讜专 讻讚讬讘讜专 讚诪讬. 


转谞讗 讻讬 专讜讻诇讗 诇讬讞砖讜讘 讜诇讬讚讬诇 讜诇讗 讞砖 讛转谞讗 诇讛讗专讬讱 讻诇 讻讱. 讜专"讬 诪驻专砖 转谞讗 讻专讜讻诇讗 诇讬讞砖讜讘 讜诇讬讝讬诇. 讻诇讜诪专 讗讬 讛讜讛 转谞讬 驻注诪讬诐 讛专讘讛 诇讗 诪讜讻讞 诪讬谞讬讛 讚诇讗 讘注讬谞谉 转讜讱 讻讚讬 讚讘讜专 讚住讘讬专讗 诇讬讛 讚讞讚 讘讞讘专讬讛 诪转驻讬住 讘讗讜转讜 砖诇驻谞讬讜 讜诇讗 讘专讗砖讜谉 讜讛讜讗讬诇 讜讻谉 讗诪讗讬 讛讜讛 转谞讬 讜讗谞讬 讟讜讘讗 讻讬 专讜讻诇 诇讬讞砖讜讘 讜诇讬讝讬诇 讻讬讜谉 讚诇讗 谞驻拽讬 诇谉 诪讬讚讬. 讗讘诇 专"讬 讻讬 讬转讬讘 讜拽讗诪专 讜讛讜讗 砖讛转驻讬住讜 讻讜诇谉 转讜讱 讻讚讬 讚讘讜专 砖诇 讞讘专讜 讚讜拽讗 砖诇砖 驻注诪讬诐 讜讗谞讬 砖讛诐 讙' 转讬讘转 砖诇讜诐 注诇讬讱 专讘讬 讗讘诇 讛专讘讬注讬 诇讗 讛讬讛 讬讻讜诇 诇讛转驻讬住 讘专讗砖讜谉. 讗诪专 诇讬讛 转讜讘 诇讗 砖讘拽转 专讜讞讗 诇转诇诪讬讚讬诐 砖讗诐 谞转谉 砖诇讜诐 诇专讘讜 诇讗 讬讜讻诇 砖讜讘 诇讜诪专 讜讗谞讬 讚讬谉 讛讜讗 砖讬讜讻诇 诇讜诪专 讜讗谞讬 讛讜讗讬诇 讜诪讞讜讘专 讛讜讗 诇转讜讱 讻讚讬 讚讘讜专 讜注讚 讚' 驻注诪讬诐 讬讻讜诇 诇讛转驻讬住 讘专讗砖讜谉. 转谞讬讗 谞诪讬 讛讻讬 诪讬 砖讗诪专 讛专讬谞讬 谞讝讬专 讜砖诪注 讞讘专讜 讜砖讛讛 讻讚讬 讚讘讜专 讜讗诪专 讜讗谞讬 诪讬讚 讗讞专 讙' 转讬讘讜转 讛讜讗 讗住讜专 讛专讗砖讜谉 讜讞讘专讜 诪讜转专 讛砖谞讬 讗祝 注诇 驻讬 砖讚讘讜专讜 诪讞讜讘专 讗诇 讻讚讬 讚讘讜专 诇讗 讬讜注讬诇 专拽 转讜讱 讻讚讬 讚讘讜专 注爪诪讜 讻专' 砖诪注讜谉 讘谉 诇拽讬砖. 讜讛讜讬 驻砖讜讟讛 讛砖讬讟讛 讚诇讻讱 谞拽讟 诇注讬诇 转讜讱 讻讚讬 讚讘讜专 讜讛砖转讗 讻讚讬 讚讬讘讜专. 诇讬诪讗 诪住讬讬注 诇讬讛 讻讜' 讜讗谞讬 讜讗谞讬 (诇讗) 诪讚谞拽讟 讘' 驻注诪讬诐 讜讗谞讬 砖诪注 诪讬谞讛 讚诇讗 诪讛谞讬 讗诇讗 讙' 讻专' 砖诪注讜谉 讘谉 诇拽讬砖. 转讜住驻讬 讛专讗"砖 讝"诇: 


讗诪专 诇讬讛 专' 讬讛讜讚讛 谞砖讬讗讛 讻讜'. 讜诪讬讛讜 专' 砖诪注讜谉 讘谉 诇拽讬砖 诇讗 讞砖 诇讛砖讬讘 注诇 讚讘专讬讜. 砖讬讟讛:





专砖"砖

专砖"讬 讚"讛 讬转讬讘 专"诇. 讻讬 转谞谉 讘诪转谞讬' 讻讜诇谉 谞讝讬专讬诐 讻讜'. 讻爪"诇:



转讚"讛 讛专讬谞讬 谞讝讬专讛 讜砖诪注 讻讜'. 讜讗讬谞讜 专砖讗讬 诇讙专讜诐 讻讜' 讻讚讻转讬讘 诇"讬 讚讘专讜. 诇拽诪谉 (讻讗 讘) 讘讚"讛 讗诇讗 讛注诇讜 驻讬' 讝讛 讘爪"注 讜驻讬' 讘砖诐 讛专"讗 驻讬' 讗讞专:



转讚"讛 讛专讬谞讬 谞讝讬专 讜讗转. 讜注讚讬讬谉 讗讬谞讜 讬讜讚注 讻讜'. 讻爪"诇:

